René Weyland

De René Weyland, gebuer de 16. Dezember 1921 zu Esch-Uelzecht, och du gestuerwen den 20. Abrëll 2002, war e lëtzebuergesche Sculpteur a Moler.

No senger Léier huet hie bis Ufank vum Zweete Weltkrich als Elektriker op der Schmelz zu Esch geschafft. 1942 war hien am Maquis zu Autrans, bei Grenoble aktiv.

1945 koum hien nees heem an ass als Elektriker bei d'Gemeng Esch schaffe gaangen. Zu Paräis huet hien dunn eng Ausbildung als Bünenelektriker gemaach a gouf 1962 Chef vum Service Technique am Escher Theater, wou hie bis zu senger Pensioun 1980 bliwwen ass.

Zesumme mat senger Fra, der Lucie Robert, hat hien och eng Zäit laang d'Gerance vum Escher Peuple. An der Fola war hie mol Golkipp.

An den 1950er a 60er Joren huet de René Weyland d'Dekore beim Escher Liewensfrou gemaach a war eng dreiwend Kraaft wann et ëm d'Escher Kavalkad gaangen ass.

 Wierker 
 Bronzeskulptur Les Maquisards zu Esch-Uelzecht.
 Nic-Biever-Monument, eng Monumentalskulptur aus Stol, zu Diddeleng bei der Wolkeschdaller Schoul

 Um Spaweck 

 Kuckt och 
 Lëscht vu lëtzebuergesche Konschtschafenden

 Quell 
 Hien woar e Stéck Esch. Noruff vum JEM am Tageblatt, 25. Abrëll 2002.

Kategorie:Gebuer 1921
Kategorie:Lëtzebuergesch Moler
Kategorie:Lëtzebuergesch Sculpteuren
Kategorie:Lëtzebuergesch Foussballspiller
Kategorie:Gestuerwen 2002